Downloaded from YTS.BZ
Official YIFY movies site: YTS.BZ
Δεν είχα ακούσει τις ηχογραφήσεις.
Ακόμα δεν θέλω να τις ακούσω.
Δεν μπορώ ν' ακούσω τη φωνή του.
Επειδή η φωνή του είχε κάτι το ιδιαίτερο.
Μιλούσε πολύ ωραία.
Κι ήξερα ότι μόλις τον ακούσω,
δεν θα αντέξω.
Το αντίγραφο δημιουργήθηκε από τον Πύργο Ελέγχου του Σιάτλ.
Το θέμα αφορά το ατύχημα του σκάφους N449QX
στις 2:33 ώρα UTC.
Πιστοποιείται ότι τα κάτωθι είναι ακριβές αντίγραφο
των αρχικών ηχογραφημένων συνομιλιών
που αφορούν το δυστύχημα.
Έτοιμος;
Πάμε.
Έχουμε την απίστευτη κλοπή ενός αεροσκάφους στο Σιάτλ.
Δεν είναι ντρόουν.
Είναι αεροπλάνο.
Τι στο καλό;
Οι μάρτυρες στο έδαφος σοκαρίστηκαν από το θέαμα.
#SKYKING: ΠΑΝΙΚΟΣ ΣΤΟΥΣ ΑΙΘΕΡΕΣ
Ζωντανά, στα Νέα του FOX 13, βλέπετε το Good Day Seattle.
ΣΙΑΤΛ ΟΥΑΣΙΝΓΚΤΟΝ
Γεια σας. Είναι 8:29 πρωί της Παρασκευής.
Σας ευχαριστούμε που είστε μαζί μας. Είμαι η Έριν Μαγιόφσκι.
Κι εγώ ο Μπιλ Γουίξι. Πάμε να δούμε ζωντανά το αεροδρόμιο,
καθώς ξεκινά ένα φορτωμένο σαββατοκύριακο.
Ο καιρός θα είναι καλός. Θα έχουμε ωραίες μέρες.
Θα είναι φανταστικό το διήμερο στο Σιάτλ.
Οι κάμερες από το Καπιτώλιο
δείχνουν λίγη συννεφιά το πρωί.
Πύργος Πίστας, Κεν Ραπ.
Γεια, Κολίν από Έλεγχο Προσέγγισης.
Γεια, Κολίν, πώς είσαι;
Πολύ καλά, εσύ;
Περίφημα.
Ωραία.
Το Σι-Τακ είναι ένα απ' τα 30 κύρια αεροδρόμια...
ΚΟΛΙΝ Προϊσταμένη Π.Ε.
...κι είναι στα 30 αεροδρόμια με τη μεγαλύτερη κίνηση στις ΗΠΑ.
ΑΝΑΧΩΡΗΣΕΙΣ ΑΦΙΞΕΙΣ
Ως προϊσταμένη λειτουργίας,
διαχειρίζομαι οτιδήποτε συμβαίνει, είτε είναι κάτι σύνηθες
είτε κάτι έκτακτο.
Το μεταναστευτικό, το λουκέτο στην κυβέρνηση
συζητούνται από πολλούς σε καθημερινή βάση.
Ήταν μια συνηθισμένη βάρδια μέχρι εκείνη την κλήση.
Horizon 2006, κάνε στροφή.
Διάδρομος 1-6 Κέντρο. Ελεύθερος για απογείωση.
Ελεύθερος για απογείωση. Horizon 2006.
Μάλιστα, το 1-1 Πάπα στον τροχιόδρομο.
Διάδρομος 1-6 Αριστερά. Η πύλη σου;
Στην Πάπα... Πύλη 0-1.
Θαλάσσιοι βιολόγοι παρακολουθούν μια όρκα υπό εξαφάνιση
έξω από τα νότια νησιά του κόλπου.
Η μητέρα μεταφέρει το νεκρό μωρό της πάνω από μία βδομάδα.
Όπως μας είπε ο Τομ Γουόλς, πιστεύουν ότι η μητέρα
περνάει μια περίοδος βαθιού πένθους.
Αναχώρηση Horizon 2006, 2300, 3000.
Horizon Air 2006. Αναχωρήσεις Σιάτλ, σας έχω στο ραντάρ.
Ελεύθερος για VAMPS. Ανεβείτε στα 15.000.
VAMPS ως τα 15.000, Horizon 24...
Συγγνώμη, 2006.
Αεροσκάφος στον Τσάρλι, ευθυγραμμίζεται με τον διάδρομο 1-6 Κέντρο.
Πες το διακριτικό σου.
Το Dash 8 περιμένει στον διάδρομο 1-6 Κέντρο.
Dash 8 στον διάδρομο 1-6 Κέντρο,
το διακριτικό σου;
Ποιο είναι το Dash 8 στον διάδρομο 1-6 Κέντρο;
Απογειώθηκε εν κινήσει.
Δεν ξέρω τι κάνει.
Οι τροχοί του έβγαζαν καπνούς.
Το ίδιο κάνουν και τώρα,
που διασχίζει τον διάδρομο.
Δεν του έχω μιλήσει καν.
Έλεγχος Εδάφους Σιάτλ.
Ο τύπος με το Horizon
απογειώνεται.
Θα γίνει χαμός.
Προσέγγιση, Κολίν.
Κολίν;
Ο Τζέισον είσαι;
Ναι, πριν λίγο ένα Dash 8...
Απογειώθηκε. Ήρθε από το Cargo 1.
Δεν μας μίλησε.
Εντάξει.
Ανεβαίνει
κι είναι ένα μίλι στα νότια.
- Νομίζω τον βλέπω. - Ωραία. Δεν έχουμε επικοινωνία.
Εντάξει, θα το κοιτάξω και θα σε ενημερώσω. Γεια.
Κέντρο Επιχειρήσεων της FAA, Ουάσινγκτον.
Οι κλήσεις ενδέχεται να καταγράφονται ή να παρακολουθούνται.
- Σηκώστε το. - Παρακαλώ, περιμένετε.
Κέντρο. Ακούω, Σιάτλ.
Κολίν, από τον Έλεγχο Προσέγγισης του Σιάτλ.
Έχουμε ένα πιθανώς πολύ σοβαρό περιστατικό.
Όλα έδειχναν ότι επρόκειτο για αεροπειρατεία.
Ήμασταν σε μεγάλο αστικό κέντρο.
Αν χρησιμοποιούσαν το αεροπλάνο σαν όπλο,
χιλιάδες άνθρωποι θα πέθαιναν σίγουρα.
Τι στο καλό;
Να πάρει. Θεέ μου.
Μα τι συμβαίνει;
Το αναθεματισμένο Alaska Airlines Q400.
Τι στο καλό κάνει εδώ;
Φέρε τα κλειδιά και το πορτοφόλι μου.
Έλεγχος Εδάφους Horizon, ακούς;
Σιάτλ, εννοώ.
Ποιος καλεί από την Πίστα;
Συγγνώμη. Έχω το Horizon, 449QX.
Ναι, 449. Απογειώθηκες μόλις;
Ναι.
Δεν έχεις καμιά δουλειά στο αεροπλάνο, έτσι;
Όχι.
Τι συμβαίνει; Εσύ πιλοτάρεις;
Έκανα κάτι κακό. Κάτι εγωιστικό.
Αλλά δεν πειράζει. Πάω να δω το Ρεϊνίερ.
Ναι, 449. Δηλαδή, έκανες αεροπειρατεία;
Ναι.
Επανάλαβε, 449.
Ναι, έκανα αεροπειρατεία.
Δεν θέλω να απασχολώ τη συχνότητα.
Σε ποια άλλη μπορώ να μιλήσω;
Περίμενε, 449.
Σου βρίσκω μια συχνότητα.
Ελήφθη. Το εκτιμώ.
Ξέρεις αν το Dash 8 Q400 μπορεί να κάνει μια πλήρη περιστροφή;
Όταν απογειώθηκε το αεροπλάνο, δεν είχα ιδέα ποιος ήταν πιλότος.
Δεν είχα ιδέα πού θα πάει. Τι θέλει να κάνει.
Έπρεπε να βάλω έναν ελεγκτή στη συχνότητα
για να του μιλήσει.
Ο καταλληλότερος ήταν ο Άντριου.
Ο κύριος που πετάει το Q400
με ακούει;
Με ακούς;
Ναι, Προσέγγιση Σιάτλ εδώ.
Χτυπάει συνέχεια ο καιρός,
κάτι με τον καιρό.
Θέλω μόνο να σου μιλήσω.
Εντάξει, είσαι...
Είσαι στο Dash 8 που απογειώθηκε μόλις;
Ναι, εγώ είμαι.
Έχεις κάποιο διακριτικό;
Όχι, δουλεύω στην εξυπηρέτηση εδάφους.
Δεν ξέρω τι μου λες.
Δουλεύει στις υπηρεσίες εδάφους.
Θα ήθελα να σας ενημερώσω.
Έχουμε μάρτυρες που τον είδαν στον σταθμό μετεπιβίβασης,
στην περιοχή Cargo 1.
Έκανε μόνος την οπισθοδρόμηση.
Ενώ το αεροπλάνο τροχιοδρομούσε,
αποσυνέδεσε το όχημα, ανέβηκε τις σκάλες στο αεροπλάνο
και ξεκίνησε να το οδηγεί,
μπήκε μπροστά από άλλα αεροσκάφη και απογειώθηκε.
Είναι τολμηρός, έκανε απίστευτα πράγματα.
Ναι.
Όταν έμαθα ότι πήραν ένα αεροπλάνο, ήταν ήδη στα νέα.
Άκουσα τη φωνή κι είπα "Αυτός είναι".
Δεν το πίστευα.
Πρώτον, πώς το κατάφερε;
Η απογείωση θέλει δύο άτομα, πώς το σήκωσε μόνος;
ΑΝΤΡΕΑΣ Συνάδελφος
Χρειάζεται κυβερνήτης και συγκυβερνήτης.
Πώς δεν τον κατάλαβε κανείς;
Λοιπόν, πώς σε λένε;
Αυτό αναρωτιέμαι κι εγώ όλη μου τη ζωή.
Έχω θέματα ταυτότητας.
Για να σου μιλάω, πώς να σε λέω;
Για να επικοινωνήσουμε λίγο καλύτερα.
Συγγνώμη, μου βγήκε το μικρόφωνο.
Ξέρασα λίγο.
Ξέρεις, εγώ...
Περίμενε. Να πάρει.
Συγγνώμη, φίλε. Ελπίζω να μη σου χαλάω τη μέρα.
Όχι, δεν μου τη χαλάς.
Πες μου μόνο το μικρό σου για να σε λέω κάπως
και να μιλάμε πιο εύκολα.
Ναι, Ρίτσαρντ Ράσελ.
Ωραία, Ριτς, σ' ευχαριστώ.
Ρίτσαρντ Ράσελ.
Τον λένε Ρίτσαρντ Ράσελ.
ΓΟΥΑΣΙΛΑ ΑΛΑΣΚΑ
Όταν ακούσαμε τα νέα, δεν είχαμε ιδέα ότι ήταν αυτός.
Δεν τον λέγαμε Ρίτσαρντ Ράσελ.
Ποτέ.
Τον λέγαμε Μπίμπο.
ΚΑΡΕΝ ΜΗΤΕΡΑ
Όλοι τον έλεγαν Μπίμπο. Πάντα.
Μπίμπο.
Θρίλερ στον αέρα του Σιάτλ.
Θα μάθουμε απόψε πολλά περισσότερα για τον 29χρονο υπάλληλο εδάφους
της Horizon Air,
που ανήκει στην Alaska Airlines,
εξαιτίας του οποίου έκλεισε το αεροδρόμιο
και κινδύνεψαν τόσες ζωές.
Όταν το άκουσα, διαλύθηκα.
Ξεκίνησα να δουλεύω στη Horizon το 2015.
Τα λεφτά δεν ήταν καλά, αλλά ήθελα δουλειά.
Οπότε, πήγα.
Ο Ρίτσαρντ με εκπαίδευσε και δουλέψαμε μαζί.
Είχα άγχος στο πρώτο μου αεροπλάνο.
Το Q400 είναι ελικοφόρο.
Σαν μπλέντερ χωρίς καπάκι.
Μπορεί να πάθεις ζημιά, αν δεν ξέρεις τι κάνεις.
Αλλά είχα τον Ρίτσαρντ πίσω μου.
Μου είπε να μη φοβάμαι και να μη βιάζομαι.
Έτσι, λοιπόν, γνώρισα τον Ρίτσαρντ.
Έμοιαζε ισορροπημένο άτομο.
Γιατί το έκανε αυτό; Είναι ακόμα μυστήριο.
Η πρώτη μου σκέψη ήταν "Τι του έκαναν;"
Δεν σκέφτηκα τι έκανε αυτός στην εταιρεία.
Τι του έκαναν στην εταιρεία κι έφτασε σε αυτό το σημείο.
Είναι ο 29χρονος Ρίτσαρντ Ράσελ.
Οι αρχές λένε ότι δεν έχει άδεια πιλότου,
αλλά είχε πρόσβαση σ' αυτόν τον χώρο του αεροδρομίου.
Γινόταν χαμός.
Θυμάμαι ότι είδα τη φωτογραφία του στην τηλεόραση.
Είναι παράξενο, αλλά όταν ήταν μικρός,
τριών ή τεσσάρων, είδα ένα όνειρο.
Περνούσα από ένα περίπτερο με εφημερίδες, απ' αυτά τα παλιά,
έδωσα 50 σεντ και πήρα μια εφημερίδα.
Και πάνω της είχε τη φωτογραφία του.
Μου φάνηκε πολύ παράξενο.
Ήταν όνειρο.
Αλλά 24 χρόνια μετά έγινε πραγματικότητα.
Βγήκα από το μονοπάτι και δεν ξέρω πού πηγαίνω.
Έμπλεξα λίγο εδώ πέρα.
Ξέρεις να πετάξεις το αεροπλάνο;
Ναι. Είναι φοβερό, φίλε.
Έχω παίξει βιντεοπαιχνίδια και...
Ξέρω περίπου τι κάνω.
Τότε κατάλαβα ότι δεν είχε ξαναπετάξει ποτέ πριν.
Εντάξει. Βλέπεις το έδαφος γύρω σου;
Δεν έχεις θέματα όρασης.
Όχι, τα βλέπω όλα πεντακάθαρα.
Έκανα έναν κύκλο γύρω από το Ρεϊνίερ.
Είναι πανέμορφο.
Νομίζω ότι έχω καύσιμα για να πάω να δω τα Ολυμπιακά Όρη.
Ναι.
Ο πιλότος ακούγεται ενθουσιασμένος.
Τον ρωτάς πόσα καύσιμα πιστεύει ότι έχει στο αεροσκάφος;
Εντάξει.
Όλοι οι ελεγκτές εκπαιδεύονται για δύο πράγματα.
Πρέπει να μάθεις τον αριθμό των επιβατών
και πόσα καύσιμα έχει το αεροπλάνο.
Επειδή, αν πέσει,
οι πυροσβέστες θα πρέπει να ξέρουν πόσο μεγάλη θα είναι η φωτιά.
Και θα πρέπει να ξέρουν πόσα άτομα να ψάξουν.
Ριτς, ξέρεις πόσα καύσιμα έχεις ακόμα;
Να πάρει! Έκαψα κιόλας 450 λίτρα.
Έπεσα στα 950 λίτρα. Ξεκίνησα με 1.360 περίπου.
Με 950 λίτρα, είχε ακόμα μία ώρα πτήσης περίπου.
Μετά τη μία ώρα θα έπεφτε.
- Έχει λιακάδα και ζέστη. - Μαμά.
- Το ξέρω. - Αυτό πάει καλύτερα.
Το χρυσό μου το παιδί.
Μαμά.
Ήταν η χαρά μου.
Ήταν θησαυρός.
Μέσα στο χάος του σπιτιού, ήταν ωραίο που υπήρχε κάποιος...
ΝΤΑΝΙ ΑΔΕΛΦΟΣ
...που ήταν ήρεμος και δεν ήταν απότομος.
Μεγαλώσαμε σε ένα σπίτι που γινόταν χαμός.
ΦΙΛ ΑΔΕΛΦΟΣ
Πολλά παιδιά.
Εγώ είμαι δίδυμος.
Έχω και δύο αδελφές δίδυμες.
Ο Μπίμπο ήταν ο μεσαίος.
Είσαι φοβερός.
Οι αδελφές μου κι ο Μπίμπο είχαν άλλον πατέρα.
Ήταν αλκοολικός.
Οπότε, αυτό ήταν ακόμα πιο δύσκολο.
Κοίτα τα μπράτσα μου. Έτσι μπράβο.
Μεγάλα μπράτσα έχεις, Μπίμπο.
Δεν ξέρω τι να κάνω.
Δεν ήταν εύκολα τα παιδικά μας χρόνια.
ΑΜΠΕΡ ΑΔΕΛΦΗ
Ο Μπίμπο, όμως, φρόντιζε την αδελφή μου κι εμένα.
Ο πατέρας τους δεν ήταν καλός άνθρωπος.
Τα κακοποιούσε σωματικά.
ΠΑΤ ΘΕΙΑ
Τα κακοποιούσε λεκτικά.
Ήταν απαίσιος.
Όταν ήταν ο Μπίμπο έξι και τα κορίτσια πέντε,
πήρα τα παιδιά κι έφυγα.
Δεν πίστευα ότι θα τα καταφέρω με πέντε παιδιά,
αλλά δεν είχα επιλογή.
Έπρεπε να κάνω κάτι.
Έπρεπε να φανώ δυνατή.
Δεν πήρα τίποτα από το κράτος.
Ούτε δεκάρα.
Νομίζω ότι γι' αυτό ήταν τόσο καλός.
Κι ήταν αστείος, επειδή δεν ήθελε να μοιάσει στον πατέρα του.
Κι ο εορτάζοντας...
Ο Μπίμπο παίζει τον πρώτο του αγώνα φούτμπολ το Σάββατο.
Παρ' όλα αυτά, τα ξεπέρασε όλα.
ΓΟΥΟΡΙΟΡΣ ΛΥΚΕΙΟ ΓΟΥΑΣΙΛΑ
ΠΟΛΕΜΙΚΗ ΑΕΡΟΠΟΡΙΑ ΣΩΜΑ ΕΦΕΔΡΩΝ
Όλοι ήξεραν τον Μπίμπο κι όλοι τον αγαπούσαν.
Ήταν μοναδικός. Ήταν αλήθεια μοναδικός.
ΜΑΙΡΗ ΑΔΕΛΦΗ
- Τα ντουλαπάκια. - Ναι.
Στείλ' τη στη μαμά.
Εντάξει. Την έστειλα.
Μπίμπο!
Έπαιζε φούτμπολ. Έκανε πάλη.
- Πάμε, Μπίμπο! - Μπίμπο!
Έκανε στίβο.
Ήταν ο βασιλιάς του χορού. Ο πιο αστείος της τάξης.
Ήταν όλα αυτά.
Ο αγαπημένος όλων.
Ήταν πολύ ευγενικό
και έξυπνο άτομο. Δεν το έβλεπαν πολλοί αυτό.
ΚΡΙΣ ΚΟΛΛΗΤΟΣ
Πολλοί θα έλεγαν ότι ήταν βαθιά χριστιανός.
Ήταν το πρότυπο ενός παιδιού από την Αμερική.
Δεν είχαμε φανταστεί ποτέ ότι θα μπορούσε να κάνει κάτι τέτοιο.
Θέλω να είμαι ξεκάθαρος.
Δεν θέλω να κάνω κακό σε κανέναν.
Θέλω να δω τα αξιοθέατα.
Δεν θέλω να κάνω κακό.
Μη με φοβάστε.
Εντάξει, αλλά ανησυχούμε,
επειδή δεν θα έπρεπε να πιλοτάρεις.
Είναι άλλοι στο αεροπλάνο;
Όχι. Σκέφτηκα ότι δεν μπορεί να είναι και τόσο δύσκολο.
Είπα να το πάω μια βόλτα.
Είσαι μόνος σου;
Ναι. Δεν θα έκανα κακό σε κανέναν άλλον.
Δεδομένης της ιστορίας της Αμερικής,
με την 11η Σεπτεμβρίου και τις άλλες αεροπειρατείες,
το να βρεθείς σε μια κατάσταση όπου ξέρεις μόνο
ότι κάποιος έκλεψε ένα αεροπλάνο
δεν σε οδηγεί στο να σκεφτείς κάτι καλό
για τον χαρακτήρα αυτού του ανθρώπου.
Φαντάζομαι ότι θα στείλετε μαχητικά, έτσι;
Ριτς, δεν είναι προτεραιότητα,
αλλά μπορείς να μου πεις το ύψος σου;
Νομίζω ότι μου λες ψέματα, φίλε.
Στη θέση σου, θα έστελνα τα μαχητικά αμέσως,
αφού δεν με ξέρεις κι ίσως να είμαι κακός άνθρωπος.
Βασικά, είμαι κακός άνθρωπος.
Δεν ήταν ποτέ κακός άνθρωπος. Ήταν πάντα καλός.
Είχε χρυσή καρδιά.
Δυτικά, Αρχηγείο.
Ζητώ στρατιωτική υποστήριξη για τον πρωτεύοντα στόχο.
Διατύπωσε μόλις μια απειλή.
Ναι, ο τύπος είναι προβληματικός.
Ακούγεται πολύ κακός άνθρωπος.
Δυτικά, παρατηρήστε.
- Σηκώνουμε μαχητικά. - Ευχαριστώ.
ROCK 41, απογείωση σε...
ROCK 41. Προσέγγιση Σιάτλ. Ελήφθη.
Αλτίμετρο του Σι-Τακ, 2-9-9-6.
Τα μαχητικά θα σηκώνονταν από το Πόρτλαντ έτσι κι αλλιώς.
Ήταν το πρωτόκολλο.
Αν κάνεις αεροπειρατεία, θα δεις μαχητικά
πίσω σου κάποια στιγμή.
Τι γίνεται;
Ένα αεροπλάνο πετάει από πάνω μαζί με δύο μαχητικά.
Αλλά το να καταρρίψουν τα μαχητικά έναν Αμερικανό πολίτη,
ήταν κάτι που δεν το ήθελα.
Κανείς δεν το ήθελε αυτό.
F-15 σηκώθηκαν από το Πόρτλαντ και πέταξαν πιο γρήγορα από τον ήχο,
για να αναχαιτίσουν τον Ράσελ νότια του Σιάτλ.
Ήταν έτοιμα να τον καταρρίψουν, αν δεν τον έπειθαν οι ελεγκτές.
Δεν μπορούσα να διανοηθώ καν αυτό που είχε κάνει.
Δεν ξέρω γιατί ξέφυγε.
Όταν δει τα μαχητικά,
η κατάσταση θα αλλάξει, επειδή θα κάνει κάτι.
Ναι, ζήτησα από τον πιλότο
να μείνει μακριά για να μην τον τρομάξει.
- Εντάξει. - Προς το παρόν, παρατηρούμε.
Εντάξει.
Αρχηγείο, Δυτικά. Ακολουθούμε.
Εντάξει, ευχαριστώ. Ακολουθήστε τον.
Αυτά τα παπούτσια φόρεσα στον γάμο του Μπίμπο.
Θες να τα φέρεις μέσα και να τα δούμε μετά, μαμά;
Να δεις αν θες να πάρεις κάτι;
Όλα εδώ τα βάζω.
Για να δω.
Καθάριζα το σπίτι μετά το ατύχημα για να μη χαθεί...
Ορίστε. Εδώ είναι.
Αυτό είναι; Ναι.
ΜΠΙΜΠΟ
Έχει πολλά πράγματα.
Δεν ξέρω τι να κάνω τα πράγματα του Μπίμπο.
Θα τα μαζέψω, αλλά δεν μπορώ να τα πάρω, Φιλ.
Ναι, ξέρω.
Δεν μπορώ.
Το σχολικό του έμβλημα.
Κοίτα εδώ.
Ναι.
Πάλη, στίβος, φούτμπολ.
Δεν μπορούσα...
- Να πάρω... - Ένα μπουφάν του σχολείου;
Ναι, ένα μπουφάν.
Ναι.
Δεν πειράζει. Έχουμε αυτό. Μπορείς να το βάλεις σε ένα μπλουζάκι.
- Ωραίο είναι. - Ναι.
"Πριν από 18 χρόνια, γεννήθηκε..." Θεέ μου, θα κλάψω.
"...ένα όμορφο μωρό Γουόριορ που ζύγιζε τέσσερα κιλά.
Το είπαν Ρίτσαρντ Μπράιαν
κι έφερε πολλή χαρά στην οικογένειά του.
Όσο γράφεις την ιστορία σου, να θυμάσαι ότι σε αγαπούν.
Είμαστε όλοι περήφανοι που έγινες
ένας τόσο υπέροχος άνθρωπος.
Φέρνεις χιούμορ κι ένα απρόβλεπτο στοιχείο στις ζωές μας.
Προχώρα και απόλαυσε όσα θα σου φέρει η ζωή σου".
Ποιος το έγραψε αυτό;
- Εγώ. - Εσύ;
Τέλειο.
Ναι, δεν είμαι μόνο όμορφη.
Ο κύριος στο Q400 που πετάει το Dash 8 με ακούει;
Ο υπάλληλος εδάφους στο Dash 8 είναι ακόμα στη συχνότητα;
Με ακούς;
Ναι, συγγνώμη, σε έχασα πίσω από το βουνό.
Νόμιζα ότι έκανες τα βαρετά.
Σε ακούω καθαρά.
Μπορείς να μου βρεις έναν ειδικό στα Q400
ή κάποιον που ξέρει;
Δεν έχω κανέναν εδώ. Κανείς δεν ξέρει να πετάει το αεροσκάφος,
αλλά θα ψάξουμε να σου φέρουμε κάποιον να μιλήσεις.
Τι θες να κάνεις;
Θα γυρίσεις να προσγειωθείς; Τι θες να κάνεις;
Εσύ τι λες να κάνω;
Τι λες να κάνω εσύ, της FAA;
Ψάχνουμε να βρούμε κάποιον που μπορεί να σε βοηθήσει,
επειδή είπες ότι δεν ξέρεις πώς να προσγειωθείς, έτσι;
Δεν έχω μάθει να προσγειώνω το αεροπλάνο.
Έψαξα πολύ πώς παίρνει μπρος
και πώς ξεκινάει.
Μερικές ώρες.
Ναι, δεν ξέρω να προσγειωθώ. Δεν είχα σχεδιάσει να προσγειωθώ.
Ο Μπίμπο κι ο Τρέβον.
Ο Μπίμπο ήταν ο αγαπημένος της πόλης και όταν τελείωσε το λύκειο
πήγε να παίξει φούτμπολ σε κολέγιο
στη Βόρεια Ντακότα.
Πήρε υποτροφία για να παίξει φούτμπολ και να ζήσει το όνειρό του.
Στη μετάβαση από τη Γουασίλα στη Βόρεια Ντακότα
ήταν το σημείο που ξεκίνησε
να σκέφτεται ποιος είναι και τι στόχο έχει
κάπως πιο συγκεκριμένα.
Θυμάμαι που έλεγε ότι πίνουν όλοι
ότι κάνουν όλα αυτά που γίνονται στο κολέγιο
κι εκείνος δεν συμμετείχε.
Του άρεσε το φούτμπολ. Δεν του άρεσε η Βόρεια Ντακότα.
Πολλά πράγματα δεν ήταν σύμφωνα με την πίστη του.
Συνειδητοποίησε
ότι ίσως το φούτμπολ να μην ήταν αυτό που ήθελε.
Μετά το λύκειο, πήγα σε μια σχολή στο Όρεγκον,
σε ένα μικρό κολέγιο εκεί.
Του είπα "Έλα κι εσύ εδώ".
Αυτό ήταν ό,τι καλύτερο γι' αυτόν,
επειδή εκεί γνώρισε τη Χάνα.
Γύρνα την, Μπίμπο.
Την ερωτεύτηκε από την πρώτη μέρα.
Θυμάμαι που μου τηλεφώνησε και μου είπε
"Μαμά, είναι γνήσια χριστιανή.
Είναι αυτή που ήθελα.
Τα έχει όλα".
Η Χάνα ήταν τέλεια για τον Μπίμπο.
Ήταν πολύ αστεία. Ήταν...
φουρνάρισσα, κι αυτό τον γοήτευσε.
Όλοι ξέραμε την ιστορία.
Ξέραμε ότι ήταν ο έρωτας της ζωής του.
Πάλεψε και κέρδισε την καρδιά της.
Αρραβωνιάστηκαν και παντρεύτηκαν πριν τελειώσει το κολέγιο.
Ήταν πολύ όμορφη.
Είδατε τις φωτογραφίες. Ήταν υπέροχο ζευγάρι.
Μετά τον γάμο, η Χάνα τελείωσε τις σπουδές της στη μαγειρική
κι ήθελε να ανοίξει αρτοποιείο.
Βρήκαν έναν φούρνο που πωλούνταν.
Τον αγόρασαν κι έφτιαξαν τον Φούρνο της Χάνα Μαρί.
Ήταν ωραίοι οι δυο τους στον φούρνο.
Ήταν το μωρό τους. Αλήθεια.
Ο Μπίμπο τα σταμάτησε όλα.
Τη σχολή... Σταμάτησε για να τη βοηθήσει
κι ήταν υπέροχο αυτό που έκανε για εκείνη.
Ήταν αισιόδοξος για το μέλλον του,
τη ζωή και τον σκοπό του, παρά το ότι δεν ήταν κατασταλαγμένος.
Ήταν γεμάτος ελπίδες.
Θα μπω ισόβια, έτσι;
Το ελπίζω. Για κάποιον σαν εμένα;
Δεν το σκεφτόμαστε αυτό.
Αυτό που σκεφτόμαστε
είναι πώς θα προσγειωθείς και θα λήξει όλο αυτό.
Δεν ξέρω αν θέλω να γυρίσω το αεροπλάνο,
επειδή έχω ξεράσει παντού. Είναι όλα χάλια.
Άντριου, μπορεί να ακούσει οδηγίες;
Ρώτα "Μπορείς να δεχτείς οδηγίες;"
Πώς σε λένε, τύπε της FAA;
Ριτς, με λένε Άντριου.
Μπορώ να σου δώσω κάποια κατεύθυνση
ή κάποιες οδηγίες για να σε βοηθήσω;
Αυτά είναι ακαταλαβίστικα. Δεν έχω ιδέα τι σημαίνουν.
- Δεν ξέρω να κάνω τις ρυθμίσεις. - Αν σου έλεγα, όμως,
μια κατεύθυνση, θα μπορούσες να δεις στην πυξίδα.
Αν σου έλεγα μια κατεύθυνση όπως τη γράφει στην πυξίδα...
Κοντά στα μαχητικά;
Θα με πας στα μαχητικά;
Όχι, δεν θα σε πάω στα μαχητικά.
Σε θέλω μακριά από αεροσκάφη
που έρχονται για προσγείωση.
Εντάξει, ναι. Δεν θέλω να μπλέξω εκεί.
Χαίρομαι πολύ
που δεν χαλάει η μέρα άλλων, εξαιτίας μου.
Ο μόνος τρόπος να μην πεθάνει κανείς ήταν να προσγειωθεί με επιτυχία.
Αλλά ήταν ένας πιλότος με μηδενική εμπειρία.
Δεν θα μπορούσε να προσγειωθεί οπουδήποτε.
Χρειαζόταν ένας διάδρομος αρκετά μακρύς και πλατύς
για ένα Dash 8.
ΑΕΡΟΠΟΡΙΚΗ ΒΑΣΗ ΜΑΚΟΡΝΤ ΟΥΑΣΙΝΓΚΤΟΝ
Ριτς, αντί να σε φέρουμε πίσω στο Σι-Τακ...
υπάρχει ένα αεροδρόμιο ένα μίλι δεξιά σου. Το βλέπεις;
Είναι το Μακόρντ.
Φίλε.
Θα με τσακίσουν, αν πάω να προσγειωθώ εκεί.
Θα έχουν κι αντιαεροπορικά!
Όχι, δεν έχουν τέτοια πράγματα.
Ψάχνουμε μέρος να προσγειωθείς με ασφάλεια.
Δεν είμαι έτοιμος να κατέβω ακόμα,
αλλά, να πάρει, πρέπει...
Πρέπει να σταματήσω να κοιτώ τα καύσιμα γιατί πέφτουν γρήγορα!
Καλημέρα σας. Σας καλωσορίζουμε στην πτήση μας.
Θα κάνουμε τα πάντα για να κατεβείτε στο Σαν Ντιέγκο
όπου έχει λιακάδα με 24 βαθμούς.
Η μητέρα μου άλλαξε μετά απ' αυτό.
Τη διέλυσε.
Νοίκιασε το σπίτι της και δεν έχει πια μια βάση.
Θέλει να μετακινείται συνέχεια.
Λοιπόν, είναι στη συχνότητα ο άλλος πιλότος της Horizon.
Ριτς, σε λίγο θα έχουμε έναν άλλον πιλότο.
Είναι πιλότος ενός Q400.
Θα προσπαθήσει να σε βοηθήσει λίγο, εντάξει;
Έχεις πολύ ήρεμη, συγκροτημένη φωνή.
Δεν λες τίποτα λάθος. Ξέρω...
Μη μου μιλάς, όμως, με το μαλακό.
Δεν είμαι κανένας ευαίσθητος.
Οπότε...
Γεια, Ριτς, είμαι ο κυβερνήτης Μπιλ.
Σκοπεύεις να προσγειώσεις το αεροπλάνο;
Απλώς απολαμβάνω τη βόλτα.
Εντάξει, πόσο γρήγορα πας;
Ακούω τον συναγερμό της ταχύτητας.
Πού το βλέπω αυτό;
Ναι, πάει με 300 κόμβους.
Προσπάθησε να μην πας πιο γρήγορα, επειδή δεν αντέχει το αεροπλάνο.
Δεν θέλουμε να πάθει κάτι.
Εντάξει.
Πιλότε, μπορεί να κάνει περιστροφή αυτό το αεροπλάνο;
Εγώ θα προσπαθούσα να χρησιμοποιήσω τον αυτόματο πιλότο.
Βαρετό!
Καθίστε, δέστε τις ζώνες σας και έχετε τα αντικείμενά σας
αποθηκευμένα μέχρι να σβήσει η φωτεινή ένδειξη.
Προσέξτε όταν ανοίγετε τα ντουλαπάκια από πάνω σας.
ΣΑΝ ΝΤΙΕΓΚΟ ΚΑΛΙΦΟΡΝΙΑ
Κάθε χρόνο, πάω στο Σαν Ντιέγκο να πάρω το αμάξι του Μπίμπο
από την αδελφή του.
Δεν κανονίζω τίποτα.
Έτσι ξεχνιέμαι. Βγαίνω στον δρόμο και ταξιδεύω.
Μπορώ να μπω στο αμάξι
και να πάω κάπου όπου δεν ξέρω κανέναν και δεν έχω θέμα.
Εντάξει.
Πάμε.
Εκδρομή.
ΑΛΑΣΚΑ ΜΠΙΜΠΟ
Το αμάξι το λένε Σάλι.
Παίρνω κάθε χρόνο τη Σάλι
για τρεις μήνες περίπου.
Πάμε ανατολικά, δυτικά, βόρεια και νότια κι επισκεπτόμαστε φίλους και συγγενείς.
Μ' αρέσει να χάνομαι στις σκέψεις μου.
Κανείς δεν περιμένει τίποτα.
Κανείς δεν περιμένει να είσαι δυνατός όταν είσαι θλιμμένος.
- Ριτς, μ' ακούς; - Ναι. Γεια, παιδιά.
Λοιπόν, Ριτς. Ξέρεις πόσα καύσιμα απομένουν ακόμα;
Φίλε. Ανακατεύομαι.
Ξερνάω πολύ.
Άντριου, θέλω να μου ψιθυρίσεις κάτι ωραίο.
Ριτς, δεν νομίζω ότι μπορώ να το κάνω αυτό.
Μπορείς να μου πεις πόσα καύσιμα έχεις;
Να πάρει, Άντριου!
Κινδυνεύουν άνθρωποι εδώ πέρα!
Ριτς, μη λες τέτοια πράγματα.
Σου είπα, δεν θέλω να κάνω κακό σε κανέναν.
Θέλω μόνο να μου πεις κάτι ωραίο.
Κάποια στιγμή, κάτι άλλαξε στη ζωή του ανιψιού μου.
Από ευχάριστο, χαλαρό και χαρούμενο άτομο,
έγινε πάρα πολύ πιεσμένος.
Ο φούρνος πήγαινε καλά και μου είπαν
ότι θα φύγουν από το Όρεγκον και θα πάνε βόρεια.
Νομίζω ότι η οικογένεια της Χάνα τους ήθελε πιο κοντά στο Σιάτλ.
Τον ρώτησα μια φορά πώς πήγαινε ο φούρνος.
Κι είπες ότι αν τα υπολόγιζε όλα,
όλες τις ώρες και τη σκληρή δουλειά που έκαναν,
έβγαζαν κι οι δύο κάπου τέσσερα δολάρια την ώρα.
Αναρωτιέμαι αν το ότι η Χάνα
ήταν από παραδοσιακή οικογένεια, ο πατέρας της δούλευε,
η μητέρα δίδασκε τα κορίτσια...
Ίσως να περίμεναν κάτι τέτοιο
και για την κόρη τους.
Η οικογένεια της Χάνα δεν ήταν σαν τη δική μας.
Ήταν παντρεμένοι ακόμα.
Ήταν πολύ θρήσκοι.
Πλούσιοι.
Ο πατέρας της Χάνα ήθελε ο Μπίμπο να βρει μια πραγματική δουλειά.
Ήθελε ο Μπίμπο να έχει την τέλεια μεσοαστική οικογένεια.
Ένα σπίτι με φράχτη, ξέρετε... Ο Μπίμπο, όμως, δεν νοιαζόταν γι' αυτά.
Αυτό ήταν το πρώτο εμπόδιο
που βρέθηκε στον δρόμο τους.
Ο Μπίμπο δεν ήθελε να πάει στο Σιάτλ. Δεν του άρεσε η μεγάλη πόλη.
Σίγουρα δυσκολεύτηκε πολύ να κάνει μια αρχή στη μεγαλούπολη.
Σκεφτόταν "Και τώρα τι κάνω;"
Τύπε της FAA, Άντριου, με ακούς;
Ναι, εδώ είμαι, Ριτς.
- Ριτς, με ακούς; - Πώς πήγες και δούλεψες εκεί;
Ρώτησες πώς έπιασα εδώ δουλειά; Έκανα αίτηση διαδικτυακά.
Πλάκα κάνεις. Χωρίς καμία εμπειρία;
Είχα λίγη εμπειρία από πριν.
Εντάξει. Τι είδους εμπειρία;
Στον στρατό.
Σ' ευχαριστώ που υπηρέτησες.
- Ευχαριστώ. - Εγώ ήμουν πολύ χοντρός.
Παραείμαι χοντρός για να μπω.
Το σκεφτόμουν
και ευτυχώς που δεν μπήκα.
Έκανε αίτηση να υπηρετήσει,
αλλά δεν μπήκε λόγω του βάρους του.
Έκανε αίτηση στην αστυνομία, αλλά δεν πέρασε τις πρακτικές εξετάσεις.
Του είπα "Πώς κόπηκες εκεί;"
Κι είπε "Ας πούμε ότι η αστυνομία κι εγώ
διαφωνούμε στον τρόπο που πρέπει ν' αντιμετωπίζονται οι άνθρωποι".
Οπότε είπε ότι θα πάει να δουλέψει σε αεροπορική...
για να πηγαίνει ταξίδια στην Αλάσκα.
Αυτό ήταν το όνειρό του.
Ήθελε να γυρίσει πίσω.
Πήγε, λοιπόν, να δουλέψει στη Horizon.
Απ' όσο ξέρω, φορούσε ένα κίτρινο γιλέκο και...
Και...
έπαιρνε τις αποσκευές. Και τις έστελνε εκεί που έπρεπε.
Οδηγούσε τα αεροπλάνα να μπουν και να βγουν.
Μου είχε στείλει ένα βίντεο όπου ρυμουλκούσε ένα αεροπλάνο
εκεί όπου γίνονται οι επισκευές.
Κι έλεγε "Παίρνω το αεροπλάνο μια βόλτα".
Γεια σας, είμαι ο Μπίμπο Ράσελ και δουλεύω στην εξυπηρέτηση εδάφους.
Αυτό σημαίνει ότι σηκώνω πολλές βαλίτσες.
Πάρα πολλές.
Απίστευτα πολλές βαλίτσες.
Κοιτάξτε πόσες.
Να και μια μοβ.
Συχνά δουλεύω έξω με τέτοιο καιρό.
Μπορώ, όμως, και κάνω και ωραία πράγματα.
Θυμάμαι που μου είπε ότι ο λόγος που πήγε εκεί
ήταν για τα ταξιδιωτικά προνόμια. Του άρεσε πολύ αυτό.
Βοσκάω πρόβατα στην Ιρλανδία.
ΚΥΒΕΡΝΗΤΗΣ ΑΜ3 Α.Ρ. ΡΑΣΕΛ
Πέταξε με τη Χάνα στην Ιρλανδία, στη Γαλλία και στα Φερόε.
Περνούσαν ωραία στα ταξίδια τους.
Ο Μπίμπο ήθελε να χαίρεται τη ζωή κι αυτό άρεσε στη Χάνα.
Λένε ότι κάποια στιγμή είχε κάνει κάπου 170 ταξίδια
τα τρία χρόνια που ήταν εκεί. Και κάναμε έναν άτυπο διαγωνισμό,
επειδή χρησιμοποιούσα κι εγώ τα προνόμιά του.
Σηκώνω πέτρες στο Λας Βέγκας.
Έκανε κάτι για μένα
όταν προσπαθούσα να σπουδάσω Ιατρική και δεν είχα καθόλου λεφτά.
Μου έδωσε οικογενειακά τους εισιτήρια για να πάω στις συνεντεύξεις
κάνοντας έναν μεγάλο γύρο.
Δεν είχα αλλιώς λεφτά να το κάνω όλο αυτό.
Κυρίως, όμως, επισκέπτομαι αυτούς που αγαπώ.
Όλα έρχονται στα ίσα, τελικά.
Του άρεσε η δουλειά του.
Πραγματικά.
Στην αρχή.
Γεια σας, με λένε Μπίμπο Ράσελ,
και θα μιλήσω σήμερα με τους συναδέλφους μου
για τη δουλειά και τα ταξίδια τους ως υπάλληλοι εδάφους.
Σ' αρέσει η εξυπηρέτηση εδάφους;
Κι αν ναι, γιατί;
Μ' αρέσει και δεν μ' αρέσει. Ένα καλό
είναι ότι δουλεύω με καλούς ανθρώπους
κι ένα κακό είναι
ότι δουλεύω και με πολύ κακούς ανθρώπους.
Μ' αρέσει το ευέλικτο πρόγραμμα και τα ταξιδιωτικά προνόμια.
Δεν μ' αρέσει η διοίκηση.
Συμφωνώ.
Η δουλειά των υπαλλήλων εδάφους είναι δύσκολη.
Δουλεύουν στον καύσωνα το καλοκαίρι, δουλεύουν μέσα στην παγωνιά...
Εξυπηρετούν 12 πτήσεις τη μέρα.
Λείπει προσωπικό, πληρωνόμαστε λίγα και δουλεύουμε υπερωρίες.
Μα δεν είδα ποτέ θυμωμένο τον Ρίτσαρντ.
Δεν τον είδα ποτέ αγανακτισμένο.
Στο διάλειμμα μαζεύονταν τουλάχιστον 50 άτομα.
Κι εκείνος καθόταν σε μια γωνία και διάβαζε ένα βιβλίο.
Ήταν πολύ ήσυχος και απόμακρος.
Νομίζω ότι ήθελε να διατηρήσει την εικόνα
του επαγγελματία, επειδή ήθελε να πάρει προαγωγή.
Το ήθελε σοβαρά.
Ήθελε να βελτιωθεί για να βγάλει πιο πολλά λεφτά
για τη γυναίκα του. Ήθελε να προσφέρει.
Μία από τις αντιλήψεις που μας περνάνε,
ιδιαίτερα μέσα από τον χριστιανισμό,
είναι ότι ως άντρας
πρέπει να συντηρείς την οικογένειά σου με έναν πολύ συγκεκριμένο τρόπο.
Κι αν δεν προσφέρεις αυτήν την οικονομική αφθονία,
δεν είσαι άντρας.
Την τρίτη χρονιά άρχισα να παρατηρώ ότι η δουλειά
του άφηνε μια πικρή γεύση.
Όσο πιο πολύ δούλευε εκεί, τόσο πιο δυστυχισμένος ήταν.
Είναι σωματική δουλειά, με μονότονες κινήσεις,
που σε καταπονούν ιδιαίτερα.
Έλεγε ότι δούλευε πολλές ώρες.
Δεν του φέρονταν πολύ καλά.
Ο μισθός δεν ήταν καλός.
Οπότε, η δουλειά δεν άξιζε πια τα ταξιδιωτικά προνόμια.
Δεν μας φέρονταν με αξιοπρέπεια και σεβασμό.
Μερικοί πιλότοι μας έλεγαν "μαϊμούδες με ρυμουλκά".
Αναρωτιόμαστε "Αλήθεια μάς είπε έτσι;"
Αφού έμεινε αρκετό καιρό εκεί,
είδε το χάσμα μεταξύ των πιλότων
και των πληρωμάτων και των υπαλλήλων εδάφους.
Τους άκουγε στα ακουστικά του.
Τους έλεγαν "αρουραίους της πίστας" και τέτοια πράγματα.
Ένιωθε απαίσια.
Το λέγαμε στους προϊστάμενους κι εκείνοι δεν έκαναν τίποτα.
Τι λες; Θες να προσπαθήσεις να προσγειωθείς;
Θέλω να πω επίσημα,
αν με ρωτάτε γιατί το έκανα αυτό,
είναι μάλλον...
επειδή δεν παίρνω τον κατώτατο μισθό.
Αυτό θα πούμε ότι φταίει.
Ίσως να βοηθήσει λίγο αυτό με τα μεγάλα κεφάλια.
Μπορεί...
Ναι.
Αυτό που είπε για τον κατώτατο μισθό με άγχωσε.
Ακούστηκε απογοητευμένος.
Κοιτούσα στην οθόνη του ραντάρ και σκεφτόμουν
"Θεέ μου,
όλα αυτά τα αεροσκάφη κάθονται με γεμάτες δεξαμενές.
Αν γυρίσει ο Ρίτσαρντ κι αποφασίσει να προσγειωθεί
πάνω σε ένα από αυτά, θα εκραγεί όλο το αεροδρόμιο".
Ο κατώτατος μισθός στο Σιάτλ ήταν 16 δολάρια την ώρα,
αλλά δεν έπαιρνε ούτε αυτά.
Ο μισθός ήταν 12,75 δολ. την ώρα.
Δεν ζεις με 12,75 δολάρια την ώρα.
Λέγαμε "Πώς είναι νόμιμο αυτό;"
Η πρώτη δικαιολογία ήταν
ότι ήμασταν μικρή αεροπορική και δεν βγάζαμε πολλά λεφτά.
Αλλά κοιτούσαμε τα νούμερα
και βγάζαμε πολλά λεφτά.
Μιλούσε συχνά για το πόσο γελοίο ήταν
που η εταιρεία πλήρωνε λιγότερα από τον κατώτατο μισθό.
Δεν άρεσε σε κανέναν που μιλούσαμε.
Δεν ήθελαν να μας ακούσουν.
Στην αίθουσα του διαλείμματος μιλούσαμε για τους μισθούς μας
κι όλοι έλεγα ότι κάποιος θα κάνει κάποια στιγμή κάτι
που θα ήταν επικίνδυνο,
κάτι που θα τραβούσε την προσοχή.
Χωρίς λόγια. Κάποιος θα αναλάμβανε δράση.
ΕΙΜΑΣΤΕ ΠΕΡΗΦΑΝΟΙ ΓΙΑ ΣΕΝΑ
Λοιπόν, θα τον κρατήσουμε
σε μη κατοικημένη περιοχή, θα τον κρατήσουμε νότια.
Εντάξει.
Ο χρόνος περνούσε
και τα καύσιμα όλο και λιγόστευαν.
Άκου, Ριτς.
Τι λες να πετάξεις πάνω από το Πιούτζετ Σάουντ για λίγο;
Ωραίο σημείο για να με καταρρίψετε, έτσι;
Τουλάχιστον, θα πέσεις στα μαλακά.
Δεν θέλω να πνιγώ.
Έχουν βγει για ιστιοπλοΐα.
Όλο και κάποιο σκάφος θα σε πάρει.
Καλή ιδέα, αλλά δεν νομίζω ότι αυτοί με τα ιστιοπλοϊκά
θα έρθουν πριν από αυτούς με τα όπλα.
Έχει πολλά σωσίβια το αεροπλάνο
και δεν θα χρειαστεί να κολυμπήσεις.
Αν το προσγειώσω με επιτυχία,
λες η εταιρεία να με κάνει πιλότο;
Θα σου δώσουν όποια δουλειά θες,
αν το προσγειώσεις.
Ναι, καλά!
Όχι, είμαι λευκός εγώ.
Να το.
Να τος...
ο λευκός τύπος. Αυτή η ατάκα...
Συγγνώμη, δεν μιλάμε για πολιτική.
Ναι, δεν μιλάμε για θρησκεία και πολιτική στις πτήσεις.
Ναι.
Ναι...
Σου είναι δύσκολο να μιλήσεις γι' αυτό;
Είναι λίγο δύσκολο.
Να πάρει, γιατί... Πρέπει να σταματήσουμε να το σκεφτώ.
Γυρίζουμε ακόμα, έτσι;
- Ναι. - Εντάξει.
- Να κόψουμε την κάμερα; - Ναι.
Ως λευκός, νιώθω ότι αν πω κάτι,
θα ακουστώ σαν προνομιούχος λευκός ή...
Δεν ξέρω.
Δεν θέλω να μπαίνω σε κουτάκια,
επειδή όλος ο κόσμος θέλει να σε βάλει σε κουτάκια.
Πρέπει να δούμε την αλήθεια.
Ακούγεται ρατσιστικό να πεις
"Δεν πήρα τη δουλειά, επειδή είμαι λευκός".
Οι λευκοί είναι πιο πιθανό να προαχθούν
σε σχέση με έναν Αφροαμερικανό.
Αυτή είναι η αλήθεια.
Είμαι πολύ καιρό μαύρος,
όλη μου τη ζωή, και ξέρω ότι δεν ήταν ρατσιστής.
Δεν τον άκουσα ποτέ να παραπονιέται
για το ότι ήταν λευκός και αυτό με εκπλήσσει πολύ.
Ο κόσμος δημιουργεί πολλές θεωρίες συνωμοσίες,
αλλά πρέπει να ακούς τα πάντα.
Πρέπει να τα ακούς όλα.
Εντάξει, το άκουσα αυτό, αλλά τι έλεγε πριν;
Στην ηχογράφηση μετέφερε λόγια κάποιου άλλου.
Είπε στον κόσμο κάτι που είχαν πει σ' εκείνον.
Είναι δύσκολο να δείξεις τι έγινε.
Τον τρίτο ή τον τέταρτο χρόνο
μίλησε με τον προϊστάμενό του.
Του είπε "Είμαι σε αδιέξοδο.
Θέλω να πάρω προαγωγή.
Δεν εξελίσσομαι γρήγορα.
Πώς μπορώ να προχωρήσω;"
Και του είπαν ότι ένα πτυχίο από κολέγιο
θα έδειχνε ωραία και θα τον έκανε να ξεχωρίσει.
Έκανε νυχτερινά μαθήματα για να πάρει το πτυχίο του.
Έκανε μαθήματα διοίκησης,
για να αναλάβει διοικητικό πόστο ή να ανελιχθεί στη Horizon.
Η σχολή ήταν σαν μια δεύτερη δουλειά πλήρους ωραρίου.
Έκανε όλα όσα πίστευε ότι έπρεπε να κάνει.
Πήγε στη σχολή, πήρε το πτυχίο, αλλά και πάλι τον απέρριψαν.
Ο προϊστάμενός του είπε ότι δεν θα πάρει τη δουλειά επειδή ήταν λευκός.
Το χρώμα του δέρματός του, όμως, δεν είχε σχέση με τη μη προαγωγή του.
Αυτός που πήρε τη δουλειά ήταν λευκός.
Οπότε...
Το κλασικό "διαίρει και βασίλευε".
Ήθελαν να τον εκνευρίσουν.
Ήθελαν να μας διαιρέσουν για να μην ενωθούμε
και να μην ξεκινήσουμε κάτι, αφού δεν μας κάλυπτε κάποιο σωματείο.
Αν μας έβαζαν να τσακωνόμαστε μεταξύ μας,
αυτό δεν θα γινόταν ποτέ.
Δεν έφταιγε που ήταν λευκός.
Δεν τον απέρριψαν γι' αυτό.
Για άλλους λόγους δεν πήρε τη δουλειά.
Ο λόγος που δεν τον πήραν ήταν ότι δεν ήταν ο σωστός τύπος λευκού.
Και πάμε πίσω στο "είμαι λευκός".
Ναι, αλλά τι είδους λευκός είσαι;
Είσαι από πλούσια οικογένεια;
Έχει κύρος η οικογένειά σου;
Αν μεγάλωσες πλούσιος,
θα βρεις πόρτες ανοιχτές
που αλλιώς θα ήταν κλειστές.
Το λευκό χρώμα δεν σβήνει τη φτώχεια.
Δεν χωρούσε στο καλούπι που ήθελαν.
Ο Ρίτσαρντ δεν πήρε τη δουλειά, επειδή τον θεωρούσαν λευκό σκουπίδι.
Ο Μπίμπο έφαγε πόρτα, επειδή έτσι λειτουργεί ο κόσμος.
Πιεζόταν, επειδή ήταν άντρας,
έπρεπε να προσφέρει, έπρεπε να βγάζει λεφτά.
Ταυτόχρονα, όμως, όταν προσπάθησε
να κάνει κάτι, συνάντησε πολλά εμπόδια.
Καταλαβαίνω ότι ένιωσε
πως συνέχεια προέκυπταν εμπόδια και πισωγυρίσματα.
Όλα αυτά μαζί τον έκαναν να ξεσπάσει.
Δεξιά και πίσω σου υπάρχει ένα άλλο αεροσκάφος.
Θες να τους μιλήσεις,
αν είναι στη συχνότητα, και να σε βοηθήσουν να προσγειωθείς;
Καλά, μ' αρέσει να μιλάω σε ανθρώπους.
Αλλά διψάω πολύ.
Ξέρασα όσα είχα φάει
και πρέπει να πάω πίσω να πιω λίγο νερό.
Όχι. Ριτς, μείνε στη θέση σου, μείνε στο πιλοτήριο
και μιλά μου στον ασύρματο, σε παρακαλώ.
Βγήκα και πριν, δεν τρέχει κάτι.
Μόνο που θα πατήσω τον εμετό μου κι αυτό είναι αηδία.
Μια στιγμή.
Ριτς, είμαι ο κυβερνήτης Μπιλ.
Ακούμε ακόμα.
Το αεροπλάνο μου είναι μια χαρά.
Το δικό σου;
Βγήκε έξω για λίγο. Θα επιστρέψει σε λίγο.
Εντάξει.
Εντάξει, γύρισα.
Εντάξει, Ριτς. Καλώς ήρθες πίσω.
Σκέφτηκες καθόλου τι θες να κάνεις;
Θες να προσγειωθείς στο Μακόρντ;
Ή θες να πέσεις στο νερό; Τι λες;
Πάω όπου με πάει ο άνεμος. Κυριολεκτικά.
Δεν έχω αποφασίσει ακόμα τι θα κάνω.
Θέλω να δω αν μπορώ να προσγειωθώ.
Αυτό θα ήταν ωραίο, αλλά...
Δεν θέλω να ζήσω άλλο,
αυτό είναι το πρόβλημα.
Δεν το είχα ξανακούσει αυτό.
Δεν μου το είχε πει ποτέ.
Ναι, θέλω ένα λεπτό.
Λυπάμαι πολύ.
"Δεν θέλω να ζήσω άλλο".
Πρώτη φορά το ακούω αυτό.
Δεν θέλω να έρθω αντιμέτωπος με τις συνέπειες.
Είναι πιο εύκολο
να ρίξω τη μύτη και να κλείσω τα μάτια. Έτσι;
Είναι λυπηρό, αλλά και κάπως όχι.
Εντάξει.
Μόλις είπε ότι θα ρίξει το αεροπλάνο.
Ριτς, όπως είπες, δεν θες να κάνεις κακό σε κανέναν.
Δεν θέλουμε να πάθεις κι εσύ κάτι.
Πού είναι τα μαχητικά; Θέλω να τα δω να πετάνε.
ROCK 41, θέλετε πορεία για την αναχαίτιση;
ROCK 41, θετικό. Επιβεβαιώνω 2995.
Μάνα του είμαι. Έπρεπε να ξέρω.
Θέλω τις συντεταγμένες της όρκας.
Της όρκας με το μωρό.
Θέλω να τη δω.
Ριτς, πόσα καύσιμα έχεις ακόμα;
Να πάρει. Λίγα. Δεν έχω αρκετά.
Κάπου 340 λίτρα.
Εντάξει, Ριτς. Ευχαριστώ.
Σύμφωνα με την τελευταία αναφορά τα 340 λίτρα φτάνουν για 15 λεπτά.
Ελήφθη.
Δυτικά, Αρχηγείο.
Ακούω.
Υπολογίστε καύσιμα για 15 λεπτά.
Ελήφθη.
Έχεις πάει ποτέ στα Ολυμπιακά Όρη;
Είναι υπέροχα. Θεέ μου!
Ναι, έχω πάει.
Είναι ωραία διαδρομή.
Ριτς. Εδώ ROCK 41. Πώς είσαι;
Θες να πάμε δυτικά να φύγουμε από τη στεριά;
Γιατί; Έχεις κανένα οικόπεδο εδώ και ανησυχείς;
Δεν είχα φανταστεί ποτέ ότι ήταν...
δυστυχισμένος.
Ότι ήταν πιο δυστυχισμένος από το κανονικό.
Είμαι κι εγώ έτσι.
Δεν μοιράζομαι όσα νιώθω με κανέναν.
Ίσως να μιλάω μόνο στη γυναίκα μου.
Αλλά στους φίλους μου
δεν λέω πόσο στενοχωρημένος είμαι.
Δεν τα λέω αυτά, επειδή θα με θεωρήσουν δειλό.
Πάντα έτσι ήταν.
Οι άντρες δεν είναι αδύναμοι.
Πρέπει να είναι δυνατοί.
Πρέπει να είναι εκείνοι που τα λύνουν όλα.
Όλο αυτό γίνεται άβυσσος.
Όλοι περιμένουν να βγεις μόνος από τον λάκκο, ενώ εσύ νιώθεις
ότι δεν έχεις κανέναν για να μιλήσεις.
Πώς να διανοηθεί κανείς την ιδέα της ψυχοθεραπείας;
Είναι κάτι ξένο...
Θεωρείται παράλογο.
Δεν το σκέφτεται κανείς.
Να πάω να δω ψυχολόγο;
Εδώ δεν έχω χρόνο να πάω στον οδοντίατρο.
Δηλαδή...
Αν χαλάσει το φορτηγάκι, ξέρω πώς ακριβώς να το φτιάξω.
Όταν, όμως, έχω θέματα μέσα μου, δεν έχω ιδέα τι να κάνω.
Στην περίπτωση του Μπίμπο. το να ζητήσει βοήθεια θα ήταν...
Θα σκεφτόταν "Είμαι αρκετά άντρας;"
Και ίσως σκέφτηκε πώς θα τον κοιτάζουν όσοι εξαρτώνται από αυτόν,
αν δείξει
ότι έχει τέτοια προβλήματα.
Έλα. Βάλε αυτό στα γόνατά σου.
Εντάξει. Ναι.
Βγάλ' το αυτό από το δάχτυλό σου.
Όταν πιέζεσαι συνέχεια και τα κρατάς όλα μέσα σου
για πολύ καιρό, γίνονται όλα ένας φαύλος κύκλος.
Φαντάζομαι πόσα τηλεφωνήματα θα γίνονται.
Δεν έχω ιδέα ποιος μπορεί να μιλάει με ποιον για να βρεθεί μια λύση.
Είναι, όμως, παράξενο πόσο λίγο
συζητάμε εμείς, έτσι;
Γίνονται κάποια τηλεφωνήματα
και ψάχνουμε την καλύτερη δυνατή λύση.
Θέλουμε να γυρίσεις για να μπορούμε να επικοινωνούμε μαζί σου.
- Πώς κι έτσι; - Επειδή νοιαζόμαστε.
Αλήθεια.
Δεν είδαμε τα σημάδια
και νομίζω ότι φταίει εν μέρει που μας έβλεπε
για ένα σαββατοκύριακο στα γρήγορα και περνούσαμε ωραία.
Κι αυτό που με στενοχωρεί περισσότερο
είναι ότι δεν ήξερα πως είχε κατάθλιψη.
Στενοχωριέμαι που δεν πρόσεξα τα σημάδια.
Έχω πολλούς ανθρώπους που νοιάζονται για μένα
και...
θα απογοητευτούν πολύ
όταν ακούσουν τι έκανα.
Θέλω να ζητήσω από όλους τους συγγνώμη.
Είμαι τσακισμένος.
Μάλλον μου έχει στρίψει.
Δεν το ήξερα, τώρα το βλέπω.
Είναι...
Να πάρει, τα αξιοθέατα πέρασαν πολύ γρήγορα.
Νόμιζα ότι θα έχω μερικές στιγμές γαλήνης.
Νόμιζα ότι θα δω όλα τα αξιοθέατα και...
Πολλά ήταν ωραία, αλλά θα ήταν πιο ωραία υπό άλλες συνθήκες.
Μακάρι να μου είχε πει νωρίτερα ότι ένιωθε έτσι.
Ο πιλότος, ο Ριτς, είναι κάπως συγκινημένος.
Ριτς, ξέρεις, νομίζω...
Μου φαίνεται ότι σε παίρνει από κάτω,
αλλά δεν υπάρχει λόγος. Δηλαδή...
Όλους μας παίρνει από κάτω λίγο,
αλλά δεν υπάρχει λόγος να στενοχωριόμαστε μ' αυτό.
Το κακό παράγινε στη Horizon
και έφυγα.
Αλλά είδα τον Ρίτσαρντ μία βδομάδα πριν πάρει το αεροπλάνο.
Του είπα "Γιατί δεν έρχεσαι εκεί που δουλεύω;"
Κι είπε "Ναι, αλλά προσπαθώ να πάρω προαγωγή.
Αλήθεια. Δεν θέλω να φύγω". Κι είπα "Εντάξει.
Αν θες να έρθεις, πες το μου".
Γιατί δεν του μίλησα λίγο παραπάνω;
Ήταν άραγε ευκαιρία να ρωτήσω τι του συνέβαινε;
Αν ήταν καλά;
Ένας λόγος που αποφάσισα να κάνω κάτι τόσο ακραίο
είναι που όλα περιστρέφονται γύρω από τη δουλειά,
ακόμα και στις παρέες.
Όλα είναι δουλειά.
Εγώ απλώς...
Οι πραγματικά προσωπικές στιγμές είναι λίγες και σπάνιες.
Ναι, είναι χάλια.
Δεν θα με πείραζε να κάνουμε μια χαλαρή κουβέντα,
αλλά όλα είναι δουλειά.
Ναι, Ριτς. Κι εμείς θα θέλαμε να σου μιλήσουμε.
Λοιπόν, έκανες στροφή προς τα δυτικά.
Αν θες, σταμάτα τη στροφή και κράτα το επίπεδο εκεί.
Και θα μιλήσουμε.
Ίσως να σου βρούμε ένα σημείο να προσγειωθείς.
Ναι, δεν νομίζω ότι θα προσγειωθώ.
Όχι με ασφαλή τρόπο.
Λέω να δοκιμάσω να κάνω μια πλήρη περιστροφή.
Κι αν τα καταφέρω, θα ρίξω τη μύτη και θα σας καληνυχτίσω.
Δεν χρειάζεται αυτό.
Αν θες, ξεκίνα να στρίβεις δεξιά
και θα σου πω πότε να σταματήσεις, για να το ισιώσεις.
Εντάξει.
Θα ανέβω λίγο πιο ψηλά.
Πόσο ψηλά λες να πάω; Τουλάχιστον 5.000 πόδια
για να κάνω την περιστροφή;
Αλήθεια, δεν υπάρχει ασφαλές υψόμετρο.
Εγώ δεν θα το δοκίμαζα. Θα χτυπήσεις κανέναν στο έδαφος.
Ριτς, είπες ότι δεν θες να κάνεις κακό σε κανέναν.
Δεν θέλουμε να πάθεις κι εσύ κάτι.
Ριτς, θα γίνεις ήρωας αν προσγειωθείς.
Όχι, θα είμαι δημόσιος κίνδυνος και θα μπω φυλακή για όλη μου τη ζωή.
Οπότε, ζυγίζω κάπως τις επιλογές μου.
Αν και δεν θα με χαλούσε να τρώω τρία γεύματα τη μέρα στη φυλακή,
να διαβάζω βιβλία όλη την ώρα
και να λαμβάνω τα γράμματα των αγαπημένων μου.
Έχω πολλούς δικούς μου εκεί έξω.
Αλλά δεν θα ήταν και ό,τι καλύτερο.
Έχεις γυναίκα.
Με ψάξατε στο Facebook;
Ακόμα δεν πιστεύω ότι επέλεξε να πάρει αυτόν τον δρόμο.
Δεν το έβλεπα αυτό.
Στρίβει. Είναι στο πλάι.
Πάει ανάποδα. Ανάποδα.
Θεέ μου.
Θεέ μου!
Τραβήξτε πάνω.
Θεέ μου, είναι εντάξει.
Είναι καλά.
TOI-1 έκανε μια πλήρη περιστροφή. Υψόμετρο τώρα, 2.000 πόδια.
ROCK 42, όντως έκανε μία περιστροφή.
Όντως, πέρασε μόλις τρία μέτρα πάνω από το νερό.
Τα κατάφερε.
Έκανε μια πλήρη περιστροφή.
Αυτός είναι ο πιλότος του μαχητικού;
Επικοινώνησαν οι πιλότοι
και μου είπαν ότι το αεροπλάνο δεν φτιάχτηκε για να κάνει κάτι τέτοιο.
Δεν ήταν φτιαγμένο για τέτοια πράγματα.
Ο αδελφός μου δεν είχε πιλοτάρει ποτέ του τίποτα,
απογειώθηκε, πέταξε κι έκανε μια πλήρη περιστροφή
χωρίς να ρίξει το αεροπλάνο.
Εντυπωσιακό.
Ο μικρός είχε τρομερές δυνατότητες.
Πιστεύω ότι αν ήξερε πόσα πράγματα
μπορούσε να καταφέρει, αντί να αισθάνεται
ότι δεν ήταν αρκετά καλός, ποιος ξέρει...
Θα μπορούσε να γίνει ό,τι θέλει.
Ριτς, είμαι ο κυβερνήτης Μπιλ.
Μπράβο. Τα κατάφερες.
Πάμε τώρα να προσγειωθούμε για να μη χτυπήσει κανείς στο έδαφος.
Δυτικά. Αρχηγείο.
Ακούμε.
Τα μαχητικά να ζητήσουν υψόμετρο. Και επιβεβαιώστε.
Τον έχουν στα 2.000 πόδια.
Ευχαριστώ.
Λοιπόν, οι πιλότοι των μαχητικών προσπαθούν να τον πείσουν να προσγειωθεί.
Καλά. Να πάρει. Δεν ξέρω. Δεν έχω ιδέα.
Δεν θέλω. Ήλπιζα να τελειώνω εδώ, εντάξει;
Ριτς, πόσα καύσιμα έχεις ακόμα;
Πάνω από 200, 250 λίτρα.
Εντάξει.
Τα 250 λίτρα καυσίμων
είναι περίπου πέντε λεπτά πτήσης.
Οι πιλότοι των μαχητικών έπρεπε να πάρουν μία απόφαση.
DEN, δεν ξέρω κατά πόσο γνωρίζεις την περιοχή,
αλλά υπάρχουν πολλά νησιά
και πολλές νησίδες στο νερό.
Τα μαχητικά θα έχουν διάφορες ευκαιρίες
όσο είναι πάνω από το νερό.
Αλλά υπάρχουν πολλά σπίτια στις ακτές.
Δεν είναι πλατιά τα θαλάσσια περάσματα, είναι κάπως στενά.
Οι ευκαιρίες τους ορίζονται από τα καύσιμα που έχει.
Απλώς σας ενημερώνω.
Είναι πάνω από τη νήσο Κέτρον. Νήσος Κ-Ε-Τ-Ρ-Ο-Ν.
Είναι δίπλα στη νήσο Κέτρον. Κ-Ε-Τ-Ρ-Ο-Ν.
Ένας ντόπιος λέει ότι στο νησί μένουν 30 άνθρωποι.
Ριτς, μας ακούς;
Όχι για πολύ ακόμα.
Νομίζω ότι ο ένας κινητήρας σβήνει.
Ριτς, αν μπορείς, κράτα το αεροπλάνο
πάνω από το νερό. Κράτα το ίσιο και χαμηλά.
Μπορείς;
Επιβεβαιώνεις ότι είναι ακόμα πάνω από νερό, 41;
Ριτς, εδώ κυβερνήτης Μπιλ. Πώς πάει εκεί πάνω;
Λοιπόν, μόλις ενημερώθηκα
σε άλλο τηλέφωνο ότι τα μαχητικά αναφέρουν πρόσκρουση.
Εντάξει.
Το στίγμα χάθηκε στις 3:48.
Χάθηκε το στίγμα.
Δυτικό.
Εδώ Κολίν.
Τζέισον, το άκουσες αυτό;
Ναι.
Ο ROCK 42 λέει ότι έπεσε σε νησί.
Αυτό είναι.
Δεν υπήρξε
άλλη επικοινωνία του Μπίμπο από το πιλοτήριο.
Ήταν κάπως, ξέρετε.
Φάνηκε να είναι κάτι ακαριαίο.
Δεν ένιωσε καθόλου πόνο.
Ελπίζω να μη φοβήθηκε.
Αφού τελείωσε η περιπέτεια, ο Άντριου έφυγε από τη θέση του.
Βγήκα έξω και τον βρήκα στον διάδρομο.
Πήγα και του μίλησα.
Τον κοίταξα και είδα στο πρόσωπό του ότι ήταν καταρρακωμένος.
Και κλάψαμε.
Του είπα "Λυπάμαι πολύ.
Ήθελα να το κάνεις αυτό.
Εσένα χρειαζόμουν.
Μην πας σπίτι μόνος.
Μην πας σπίτι.
Μείνε εδώ με τους φίλους σου.
Πάρε τους γονείς σου. Πάρε κάποιον. Μην πας σπίτι. Μη μείνεις μόνος".
Νομίζω ότι πετούσε ακόμα όταν μπήκα στην πρώτη πτήση της Alaska Air.
Όταν μπήκα στο αεροπλάνο για να πάω στο Σιάτλ...
Νομίζω ότι ήξεραν, αλλά δεν μου είπαν ότι το αεροπλάνο είχε πέσει.
Θυμάμαι που είπα στη Χάνα ότι θα είμαστε πάντα μια οικογένεια.
Χάσαμε, όμως, επαφή.
Πρέπει να αποδεχτώ ότι το να με δει, ίσως να την πονάει πολύ.
Είμαι πολύ στενοχωρημένη.
Λένε ότι βλέπεις οράματα ή όνειρα με τους αγαπημένους σου.
Εγώ δεν βλέπω. Δεν με έχει επισκεφτεί ποτέ.
Είτε σαν ένα φτερό στον άνεμο
είτε σαν πέτρα που με χτυπά στο κεφάλι, δεν με πειράζει.
Θέλω μόνο να ξέρω ότι είναι καλά.
Αυτό είναι το σημείο της συντριβής.
Θέλω να ξαναδώ αυτό το τρελό βίντεο.
Ένας υπάλληλος αεροπορικής έκλεψε ένα επιβατικό αεροπλάνο
από το αεροδρόμιο του Σιάτλ.
Το μυαλό μου έχει κολλήσει σ' αυτό.
Αρχικά, δεν ήξεραν τα κίνητρά του.
Θέλω να ξαναδώ το βίντεο.
Υπάλληλος αεροπορικής...
Ήθελα να με αφήσουν ήσυχη τα ΜΜΕ.
Δεν ήθελα...
να μιλήσω στα ΜΜΕ.
Δεν ήθελα να μοιραστώ την ιστορία μου σε κανέναν.
Δεν μπορούσα να καταλάβω την εμμονή.
Δεν την καταλάβαινα. Για μένα, ήταν ένας τραγικός θάνατος.
Σηκώθηκαν μαχητικά. Υπήρξε ανησυχία για τρομοκρατία.
Οι ερευνητές ελπίζουν ότι με την ανάσυρση
των μαύρων κουτιών θα μπορέσουν να κατανοήσουν
τα κίνητρα αυτού του υπάλληλου εδάφους
που έκλεψε το αεροπλάνο και σηκώθηκε στον αέρα.
Ήταν ξεκάθαρο ότι θα συζητιόταν πολύ το θέμα.
Έκλεψε Αεροπλάνο Κι Εγείρει Ζητήματα Ασφαλείας
Οι γονείς μου μου είπαν να μην το δω.
"Μην το δεις. Θα τρελαθείς".
Έγινε αντικείμενο εντυπωσιασμού
και πολιτικής εκμετάλλευσης για να υποστηριχθούν
παγιωμένες και πολύ ακραίες πολιτικές θέσεις.
Ο "Sky King" και ο λευκός εθνικισμός.
Η ακροαριστερά τον δαιμονοποίησε.
Ήταν άλλος ένας οργισμένος λευκός άντρας.
Τόσο απλό.
Σαν να μην είχε συγκροτημένη σκέψη.
Κι η δεξιά πλευρά έκανε εξίσου λάθος.
Είδαν έναν ήρωα για τους λευκούς εθνικιστές.
Δεν είχε καμία σχέση μ' αυτό.
Ο Ρίτσαρντ Ράσελ είναι Τρομοκράτης.
Αν ήταν τρομοκράτης, γιατί δεν έπεσε πάνω σε κάτι;
Γιατί δεν προσπάθησε να χτυπήσει κάποιον;
Γιατί δεν πήγε το αεροπλάνο κάπου όπου υπάρχουν άνθρωποι;
Γράφει κάτι εδώ.
"Νομίζω πως νιώθει τον πόνο ενός ολόκληρης φυλής που αφανίζεται,
μα δεν μπορεί να εκφράσει με λόγια τον πόνο του".
Τι βλακεία.
Πιο λάθος διάγνωση για όσα σκεφτόταν κι ένιωθε δεν θα μπορούσε να γίνει.
Αυτά τα μπλουζάκια είναι από νεοναζιστική εθνικιστική οργάνωση λευκών
και χρησιμοποιούν τον αδελφό μου ως πρότυπο
για να πουλήσουν προϊόντα και να στηρίξουν τα γελοία πιστεύω τους.
Δεν φτάνει που εκμεταλλεύονται έτσι την αυτοκτονία κάποιου
για να βγάλουν λεφτά, αλλά...
είναι αηδιαστικό το ότι είναι τόσο μακριά από τα δικά του πιστεύω.
Οι παραδοσιακοί συντηρητικοί δεν λέμε ότι πρέπει να μένουν στη χώρα μόνο λευκοί.
Δεν τα πίστευε αυτά ο Μπίμπο.
Θα αηδίαζε με όλα αυτά.
Έγινε κάτι το απίστευτα τραγικό
κι ο κόσμος το μετέτρεψε σε κάτι που δεν ήταν.
Ο Μπίμπο δεν ήταν μέρος της ατζέντας σας.
Είπε τον λόγο που έκανε αυτό που έκανε.
Μίλησε για τη δουλειά του.
Λίγο μετά, όμως,
άρχισαν να εμφανίζονται meme στα σόσιαλ μίντια.
Πρόσεξα ότι έγινε viral, όταν είδα ένα meme με την περιστροφή που έκανε
πάνω από τον κόλπο κι έγραφε #SKYKING.
Το έψαξα λίγο.
Τι ήταν αυτό το Sky King που έγραφαν.
Κάτι σε όλο αυτό βρήκε τεράστια απήχηση σε μια μερίδα ανθρώπων.
Για μένα το θέμα με τον Sky King,
είναι ο Μπίμπο που στέλνει στον διάολο την εταιρική Αμερική.
Αυτό σίγουρα το ένιωθε μέσα του.
Ήταν ένα άτομο που ένιωθε σαν ένα γρανάζι σε μια τεράστια μηχανή.
Κι αυτή ήταν η τελευταία του μάχη για να μείνει ελεύθερος
από αυτό που περιγράφεται στο διαδίκτυο ως "μισθωτός σκλάβος".
Μπορούσα να είμαι κι εγώ στη θέση του.
Εις μνήμην του Sky King, Ρίτσαρντ "Μπίμπο" Ράσελ.
Δεν θέλω να ηρωοποιήσω την αυτοκτονία του.
Το αντίθετο θέλω να κάνω εδώ.
Αλλά, για κάποιον λόγο, αυτή η ιστορία άγγιξε εμένα
και πολλούς άλλους. Ήταν ένας απλός άνθρωπος...
Πήρα γράμματα και μηνύματα από όλον τον κόσμο, από τη Νότια Αμερική,
την Ευρώπη, την Ινδία, από παντού...
Από ανθρώπους που θ' αυτοκτονούσαν, μα διάβασαν γι' αυτόν και δεν το έκαναν.
Έχω πολλούς ανθρώπους που νοιάζονται για μένα.
Και θα απογοητευτούν πολύ
όταν ακούσουν τι έκανα.
Θέλω να ζητήσω από όλους τους συγγνώμη.
Είμαι τσακισμένος.
Μάλλον μου έχει στρίψει.
Δεν το ήξερα, τώρα το βλέπω.
Πήρα εκατοντάδες μέιλ από υπαλλήλους εξυπηρέτησης εδάφους,
από πληρώματα, από πρώην πιλότους, που...
βασικά...
Μου έγραφαν "Ήταν ένας σταρ.
Είπε όλα όσα λέμε.
Έτσι νιώθουμε όλοι".
Τον βλέπουν σαν κάποιον που ύψωσε ανάστημα
για όσους παραγκωνίζονταν και θεωρούνταν "ποντικοί της πίστας"
και δεν εξέφραζαν όσα νιώθουν.
Έβγαλε στη φόρα όσα έμεναν κρυφά.
Κάποιοι απ' αυτούς, το μόνο που χρειάζονταν να ακούσουν
ήταν πως δεν αισθάνονταν μόνο εκείνοι έτσι για τη δουλειά τους.
ΠΑΡΕΛΑΣΗ 4ης ΙΟΥΛΙΟΥ
Οι νεότερες γενιές χάνουν αυτό που είχαμε εμείς.
Εμείς πιστεύαμε στο αμερικανικό όνειρο.
Τα παιδιά σήμερα αμφισβητούν το αμερικανικό όνειρο.
Η γενιά του ανιψιού μου
νομίζω ότι βρέθηκε στη μέση
αυτής της αλλαγής.
Η οικονομία αλλάζει, αλλά οι άνθρωποι πιστεύουν
ότι φταίνε εκείνοι που δεν τα βγάζουν πέρα.
Συνέχισε. Κι άλλο.
Υπάρχει μια συνεχής θλίψη.
Αν μπορούσα να μιλήσω στον Μπίμπο, θα του έριχνα ένα χαστούκι και θα έλεγα
"Τι στο καλό σκέφτεσαι;"
Αλήθεια. Θα έλεγα "Μπίμπο, όχι.
Όχι. Μίλα μου.
Απλώς μίλα μου.
Δεν υπάρχει τίποτα που δεν λύνεται.
Μόνο μίλα μου".
Σας απογοήτευσε;
Όχι βέβαια.
Ήταν ο καλύτερος.
Δεν με απογοήτευσε ποτέ.
Ήταν...
Ήμουν περήφανη γι' αυτόν.
Στις 9 Νοεμβρίου 2018, το FBI έκλεισε την έρευνα.
Έκριναν ότι ο Ρίτσαρντ "Μπίμπο" Ράσελ
δεν διέπραξε πράξη εγχώριας τρομοκρατίας.
Το μόνο έγκλημα ήταν η κλοπή του αεροπλάνου.
Η παραγωγή επικοινώνησε με τη Χάνα
αρκετές φορές, αλλά δεν έλαβε κάποια απάντηση.
Τον Φεβρουάριο του 2019, ο Όμιλος Alaska Air
εξέδωσε τον Ετήσιο Απολογισμό.
Η μόνη αναφορά στον Μπίμπο
ήταν μια παράγραφος με τίτλο "Λοιπά".
Διαβεβαίωνε τους μετόχους
πως "το αεροπλάνο ήταν ασφαλισμένο χωρίς απαλλαγή".
Η Horizon δήλωσε ότι δεν κάνει διακρίσεις
βάσει κοινωνικοοικονομικών κριτηρίων κ.λπ.
Δεν είχαν λάβει καμιά καταγγελία για χρήση υποτιμητικών όρων
όπως "ποντίκια της πίστας" ή "μαϊμούδες με ρυμουλκά".
Ισχυρίζονται ότι ο Ρίτσαρντ "Μπίμπο" Ράσελ
πληρωνόταν σύμφωνα με τους ισχύοντες νόμους.
Είδα το βίντεο. Δάκρυσα.
Εις μνήμην του Sky King, Ρίτσαρντ "Μπίμπο" Ράσελ.
Κόλλησα με τις ώρες με τον Sky King και, Θεέ μου...
Αυτά που άκουσα...
Ελπίζω ο Sky King κι αυτό το μήνυμα να σας βοηθήσουν.
Υπάρχει μια ποιητική τραγικότητα
σε κάποιον που πέρασε όλη του την καριέρα, τουλάχιστον...
Αν εσείς ή κάποιος γνωστός σας υποφέρει, ζητήστε επαγγελματική βοήθεια.
Αντί να παίξει με τους κανόνες, δεν είχε τίποτα να χάσει.
Έσπασε τους κανόνες και έδειξε στον κόσμο τι μπορούσε να κάνει.
Έκανε απίστευτα ακροβατικά, έκανε μια πλήρη περιστροφή.
Θέλω να δείτε ένα βίντεο που μιλάει
στον ελεγκτή.
...ψυχικής υγείας
και άλλους τρόπους να ζητήσει κανείς βοήθεια.
Άκουσα τις ηχογραφήσεις με τον Sky King.
Είδα άλλο ένα βίντεο του Sky King, οπότε...
αν με θέλετε...
Πολλοί άντρες εκεί έξω κουβαλούν ένα βαρύ φορτίο.
Παιδιά, σας λέω
πως ήταν ό,τι πιο σημαντικό έχω ακούσει στη ζωή μου.
Οι ηχογραφήσεις δείχνουν
ότι δεν είχε πρόθεση να βλάψει κανέναν.
Είχε δίκιο που είπε
ότι τον αγαπούσαν πολλοί άνθρωποι.
Κάνε τη δική σου περιστροφή.
Κάν' την.
Αλλά προσγειώσου με ασφάλεια.
Εις μνήμην του Ρίτσαρντ "Μπίμπο" Ράσελ 19 Σεπτεμβρίου 1989 - 19 Αυγούστου 2018
Αγαπημένος γιος, αδελφός, φίλος και σύζυγος
Αν έχετε κάποιο πρόβλημα και χρειάζεστε βοήθεια,
μπορείτε να βρείτε βοήθεια. Επισκεφτείτε το Hulu.com/findsupport.
Υποτιτλισμός: Αλέξης Γραμμένος